A Törvényszék 2012. május 4-i végzése - UPS Europe és United Parcel Service Deutschland kontra Bizottság
(T-344/10. sz. ügy)
(Állami támogatások - Az EK 88. cikk (2) bekezdésében előírt eljárást befejező határozat meghozatalának hiánya - Intézményi mulasztás megállapítása iránti kereset - Kereshetőségi jog- Elfogadhatóság)
Az eljárás nyelve: angol
Felek
Felperesek: UPS Europe NV/SA (Brüsszel, Belgium) és United Parcel Service Deutschland Inc. & Co. OHG (Neuss, Németország) (képviselők: T. Ottervanger és E. Henny ügyvédek)
Alperes: az Európai Bizottság (képviselők: L. Flynn et D. Grespan meghatalmazottak)
Az alperest támogató beavatkozó: Deutsche Post AG (képviselők: J. Sedemund, T. Lübbig és M. Klasse meghatalmazottak)
Az ügy tárgya
Intézményi mulasztás megállapítása iránti kereset, amely annak megállapítására irányul, hogy a Bizottság jogellenességet követett el azzal, hogy az EK 88. cikk (2) bekezdésének értelmében a német hatóságok által a Deutsche Post AG részére nyújtott állami támogatások [C 36/07 (ex NN 25/07) támogatás] tárgyában 2007. szeptember 12-én indított eljárásban elmulasztott határidőn belül határozatot hozni.
A végzés rendelkező része
A Törvényszék a kereteset mint elfogadhatatlan elutasítja.
A Törvényszék a UPS Europe NV/SA-t és a United Parcel Service Deutschland Inc. & Co. OHG-t kötelezi a saját, valamint az Európai Bizottság költségeinek viselésére.
A Deutsche Post AG maga viseli költségeit.
____________
1 - HL C 288., 2010.10.23.